Samsung innovatsiyani qadrlovchilar uchun 130 dyuymli The Premiere lazerli proyektorini taqdim etadi

Samsung kompaniyasi O‘zbekiston bozorida har qanday xonani haqiqiy kinoteatrga aylantira oladigan, yangi 4K proyektorini taqdim etadi.
So‘nggi paytlarda zamonaviy kino yangiliklarini va afsonaviy seriallarni biz tobora ko‘proq uyda tomosha qilyapmiz. Ko‘pchiligimiz o‘zgacha muhitni to‘liq hajmda his etishni, voqealar rivoji markaziga tushib, eng mayda tafsilotlarni ham ilg‘ab olishni xohlaymiz. Kinoteatrni to‘g‘ri mehmonxonangizda tashkil qilishga nima deysiz? The Premiere interyer proyektori tufayli shunday imkoniyat paydo bo‘ldi.

130 dyuymli juda katta ekran — sifat garovi
The Premiere’ning yangi LSP7T va LSP9T modellarida o‘ta yuqori sifat va lazerli proyeksiyaning eng yangi texnologiyasi uyg‘unlik kasb etadi. Bu yoritish sharoitidan qat’i nazar, hatto kunduzi ham film va seriallarni yuqori 4K sifatida ko‘rish imkonini beruvchi dunyodagi ilk proyektor bo‘lib, eng qorong‘i sahnalarda ham barcha nozik tasvirlar va eng kichik tafsilotlarni aniq yetkazib beradi.
Ortiqcha ekran va akustik tizimlarsiz zamonaviy proyektor
O‘rnatish qiyin bo‘lgan va 3—4 metr o‘lchamdagi keng joyni talab qiladigan an’anaviy proyektorlardan farqli o‘laroq, The Premiere proyeksiyalanadigan tasvirning katta maydonda aks etishini ta’minlar ekan, deyarli har qanday joyda, devordan bor-yo‘g‘i 11 santimetr masofada osongina o‘rnatilishi mumkin. The Premiere — bu erkin interyerni ma’qul ko‘radiganlar uchun ideal tanlov.
Tasvir sifati bilan bir qatorda sifatli tovush ham muhim ahamiyatga egaligini tan olmaslik ilojsiz. Shu nuqtada proyektorlar ko‘pincha taslim bo‘lishadi: alohida akustik tizimni qo‘shimcha xarid qilish, sim tortib kelish va katta hajmli dinamiklarni o‘rnatish kerak bo‘ladi. The Premiere bilan bunday muammolar paydo bo‘lmaydi. Proyektor voqea joyida bo‘lish effekti bilan har tomonlama, ajoyib tovushni ta’minlovchi, baquvvat o‘rnatilgan dinamiklar bilan jihozlangan.

Smart TV’ning ilg‘or funksiyalari The Premiere lazerli proyektorida
The Premiere yordamida yaxshilangan interfeys va yangi funksiyalari bo‘lgan Smart TV’dan foydalanganda, ko‘proq taassurotlarga ega bo‘lish mumkin. Oddiy proyektorlardan farqli ravishda, The Premiere har doim qo‘shimcha qurilmalarsiz ishlashga tayyor.
Ammo ilg‘or texnika ixlosmandlarini hayratda qoldirishi mumkin bo‘lgan yagona narsa bu emas, negaki smartfondagi kontentni proyektorning katta ekraniga chiqarish uchun shunchaki unga smartfonni tekkizish yetarli bo‘lib, The Premiere avtomatik ravishda o‘z ekranida ayni paytda foydalanuvchining telefonida aks etib turgan yoki yangrayotgan narsani translyatsiya qila boshlaydi.

The Premiere — tasvirning ajoyib sifati, katta hajmli tovush va nafis dizayn. U innovatsion texnologiyalar va hashamatni haqiqiy qadrlovchilar uchun yaratilgan.
Batafsil ma’lumotni www.samsung.uz saytidan yoki +99890 167 56 84 (Nuriddin) telefon raqami orqali olishingiz mumkin.
Facebook: fb.com/SamsungUzbekistan
Instagram: SamsungUzbekistan
Telegram: t.me/SamsungUzbekistan
Veb-sayt: samsung.uz